Μελέτη του υδατικού ισοζυγίου του υπόγειου υδροφορέα της λίμνης Βόλβης
Creators: name: Ξαφένιας, Νικόλαος Δημητρίου
Publisher: name: Aristotle University of Thessaloniki
Year: 2007
Subjects: Υδροφορέας
Υδατικό ισοζύγιο
Modflow
Πεπερασμένες διαφορές
Ροή κεντραρισμένων όγκων
Υπερχαλάρωση κατά τομές
Aquifer
Aquatic budget
Definite differences
Block centered flow
Slice successive overreluxution

description: Στην παρούσα εργασία μελετήθηκε η συμπεριφορά του υπόγειου υδροφορέα της υπολεκάνης Βόλβης, καθώς και η αλληλεπίδρασή του με τη λίμνη Βόλβη. Η περιοχή της λίμνης Βόλβης συγκεντρώνει αυξημένο ενδιαφέρον λόγω του ότι η συγκεκριμένη λίμνη είναι η δεύτερη σε μέγεθος λίμνη στον ελλαδικό χώρο, με το οικοσύστημά της να προστατεύεται από τη συνθήκη Ramsar, αλλά και λόγω του συνεχώς αυξανόμενου όγκου των προβλημάτων με τα οποία έρχεται αντιμέτωπη η ευρύτερη λεκάνη Μυγδονίας τις τελευταίες δεκαετίες και τα οποία καθιστούν τη συνολική κατάσταση μη βιώσιμη για το οικοσύστημα και τον άνθρωπο.Η παρούσα μελέτη πραγματοποιήθηκε με χρήση του υπολογιστικού προγράμματος MODFLOW το οποίο και θεωρείται από τα πιο αξιόπιστα υπολογιστικά προγράμματα για την επίλυση προβλημάτων που αφορούν τα υπόγεια νερά. Ως πακέτο ροής επιλέχθηκε το πακέτο block centered flow package- BCF, ενώ ως πακέτο επίλυσης επιλέχθηκε το πακέτο της υπερχαλάρωσης κατά τομές (slice successive overrelaxation package). Οι παράγοντες οι οποίοι μελετήθηκαν είναι το υδραυλικό φορτίο του υδροφορέα, η επίδρασή του στον όγκο νερού της λίμνης καθώς και τα υδατικά ισοζύγια του υδροφορέα και της λίμνης και η μεταξύ τους αλληλεπίδραση. Για το υδατικό ισοζύγιο της λίμνης μελετήθηκε η χρονική περίοδος μεταξύ 01/ 06/ 1971 και 01/ 06/ 1981. Τα δεδομένα εισόδου αφορούσαν την αρχική πιεζομετρία και τις οριακές συνθήκες του υδροφορέα, δηλαδή το όριο σταθερού φορτίου το οποίο εφαρμόστηκε στο δυτικό όριο του υδροφορέα, το όριο σταθερής παροχής το οποίο εφαρμόστηκε περιμετρικά του υδροφορέα και με το οποίο προσομοιάστηκε η είσοδος στον υδροφορέα των κατακρημνισμάτων που κατεισδύουν και την υπολογιζόμενη παροχή των εφαρμοζόμενων αντλήσεων για τη συγκεκριμένη χρονική περίοδο. Επίσης ως δεδομένα εισόδου χρησιμοποιήθηκαν παράγοντες της λίμνης όπως η αρχική στάθμη, το ανάγλυφο του πυθμένα, ο παράγοντας διαρροής από τον πυθμένα της λίμνης, η ποσότητα των κατακρημνισμάτων τα οποία καταλήγουν απευθείας στη λίμνη, η ποσότητα του νερού της λίμνης το οποίο εξατμίζεται, η ποσότητα του νερού το οποίο απορρέει προς τη λίμνη, καθώς και η ποσότητα του νερού το οποίο εκρέει από αυτήν.Σε γενικές γραμμές, ο υπόγειος υδροφορέας της υπολεκάνης Βόλβης για το χρονικό διάστημα το οποίο μελετήθηκε και με τα δεδομένα τα οποία ήταν διαθέσιμα, επέδειξε μια βιώσιμη συμπεριφορά. Λαμβάνοντας όμως υπόψη την αύξηση του όγκου του νερού το οποίο αντλείται από τον υπόγειο υδροφορέα αλλά και το γενικότερο πρόβλημα υποβάθμισης της ποιότητας και της ποσότητας των νερών της λεκάνης Μυγδονίας το οποίο παρατηρείται τα τελευταία χρόνια, καθίσταται επιτακτική η ανάγκη για μια πιο συστηματική και ολοκληρωμένη προσέγγιση της υφιστάμενης και της μελλοντικής κατάστασης. Οποιαδήποτε μέτρα προστασίας και αν παρθούν θα πρέπει αφενός να εξασφαλίζουν την καλή ποιότητα των νερών, τα οποία καταλήγουν στη λίμνη και τον υπόγειο υδροφορέα και αφετέρου να διαφυλάττουν την επαρκή ποσότητα των νερών, επιφανειακών και υπόγειων, η οποία προστατεύει το οικοσύστημα και το καθιστά μακροχρόνια βιώσιμο.
description: The current study focuses on the behaviour of Volvi's lake aquifer, as well as an its interaction with lake Volvi. The study was accomplished using Modflow calculating program which is considered as one of the most reliable calculating programs dealing with solving underground water topics. As a flow package, block centered flow packae has selected, while as a solving package, slice successive overreluxution package was selected. Factors studied are aquier's haydraulic load, its affect on lake's volumetric budget, as well as aquatic budgets of the lake and aquifer